

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o provedbi Programa za financiranje projekata lokalne infrastrukture, ruralnoga razvoja te poticanja poduzetništva i obrta na područjima naseljenima pripadnicima nacionalnih manjina |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Na temelju članka 31. stavak 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s točkama 8.1. i 10.3. Programa Vlade Republike Hrvatske za mandat 2016. - 2020., i točkom 2.8. Operativnih programa za nacionalne manjine za razdoblje 2017. - 2020., Vlada Republike Hrvatske je na sjednici održanoj \_\_\_\_\_\_\_\_\_\_ 2019. godine donijela

**O D L U K U**

**o provedbi Programa za financiranje projekata lokalne infrastrukture, ruralnoga razvoja te poticanja poduzetništva i obrta na područjima naseljenima pripadnicima nacionalnih manjina**

**I.**

 Vlada Republike Hrvatske u okviru svoje nadležnosti i u skladu s Programom Vlade Republike Hrvatske za mandat od 2016. - 2020. i Operativnim programima za nacionalne manjine za razdoblje 2017. - 2020. provodi nacionalne mjere za ostvarenje ravnomjernog razvoja svih krajeva Republike Hrvatske u skladu s načelima održivog razvoja i socijalne uključenosti.

**II.**

 Ministarstvo regionalnoga razvoja i fondova Europske unije, Ministarstvo poljoprivrede i Ministarstvo gospodarstva, poduzetništva i obrta financirat će u 2019. i 2020. godini, projekte lokalne infrastrukture, ruralnog razvoja te poticanja poduzetništva i obrta na područjima jedinica lokalne samouprave koje ulaze u prve četiri skupine prema vrijednosti indeksa razvijenosti i s udjelom više od 5% u stanovništvu pripadnika nacionalnih manjina prema Popisu stanovništva 2011.

**III.**

 Ministarstvo regionalnoga razvoja i fondova Europske unije financirat će projekte iz točke II. ove Odluke temeljem Programa za poboljšanje infrastrukture na područjima naseljenim pripadnicima nacionalnih manjina.

**IV.**

 Ministarstvo poljoprivrede financirat će projekte iz točke II. ove Odluke temeljem Programa ruralnog razvoja u poljoprivredi, turizmu, prerađivačkom sektoru i šumarstvu.

**V.**

 Ministarstvo gospodarstva, poduzetništva i obrta financirat će projekte iz točke II. ove Odluke temeljem Programa za razvoj malog i srednjeg poduzetništva i obrta na područjima naseljenim pripadnicima nacionalnih manjina.

**VI.**

 Sredstva za provedbu programa iz ove Odluke u 2019. godini osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu („Narodne novine“, broj 113/18) kako slijedi:

* Iznos od 15.000.000,00 kuna u razdjelu Ministarstva regionalnoga razvoja i fondova Europske unije K 680046 – Poboljšanje infrastrukture na područjima naseljenim pripadnicima nacionalnih manjina
* Iznos od 7.500.000,00 kuna u razdjelu Ministarstva poljoprivrede na aktivnosti A 820058 ZPP – Mjere ruralnog razvoja
* Iznos od 7.500.000,00 kuna u razdjelu Ministarstva gospodarstva, poduzetništva i obrta na aktivnosti A 648087 – Poticanje konkurentnosti poduzetništva i obrta

 Sredstva za provedbu programa iz ove Odluke u 2020. godini osigurana su u okviru limita ukupnih rashoda nadležnih tijela koje je Vlada Republike Hrvatske utvrdila Smjernicama ekonomske i fiskalne politike za razdoblje 2020. - 2022. godine kako slijedi:

* Iznos od 15.000.000,00 kuna u razdjelu Ministarstva regionalnoga razvoja i fondova Europske unije
* Iznos od 7.500.000,00 kuna u razdjelu Ministarstva poljoprivrede
* Iznos od 7.500.000,00 kuna u razdjelu Ministarstva gospodarstva, poduzetništva i obrta

**VII.**

 Sredstva iz točke VI. ove Odluke raspodijelit će se na područjima jedinica lokalne samouprave prema indeksu razvijenosti i to 40% sredstava jedinicama koje su prema vrijednosti indeksa razvijenosti razvrstane u prvu skupinu, 30% sredstava jedinicama koje su prema vrijednosti indeksa razvijenosti razvrstane u drugu skupinu, 20% sredstava jedinicama koje su prema vrijednosti indeksa razvijenosti razvrstane u treću skupinu i 10% sredstva jedinicama koje su prema vrijednosti indeksa razvijenosti razvrstane u četvrtu skupinu.

**VIII.**

 Ministarstvo regionalnoga razvoja i fondova Europske unije, Ministarstvo poljoprivrede i Ministarstvo gospodarstva, poduzetništva i obrta raspisat će javne pozive temeljem programa iz točaka III., IV. i V. ove Odluke u zakonski predviđenom roku.

**IX.**

 Ova Odluka stupa na snagu danom donošenja.

Klasa:

Urbroj:

Zagreb,

 PREDSJEDNIK

mr. sc. Andrej Plenković

**OBRAZLOŽENJE**

U skladu sa Programom Vlade Republike Hrvatske za mandat 2016.-2020. i Operativnim programom za nacionalne manjine za razdoblje 2017.-2020. provodi se Program za financiranje projekata lokalne infrastrukture, ruralnog razvoja te poticanja poduzetništva i obrta na područjima naseljenim pripadnicima nacionalnih manjina.

 Cilj Programa je pružanje pomoći razvoju lokalnih zajednica na kojima povijesno žive i pripadnici nacionalnih manjina, a koja su demografski, ekonomski ili socijalno oslabljena i značajno ispod prosjeka nacionalne razvijenosti.

Program se provodi na području jedinica lokalne samouprave koje su u skladu sa Zakonom o regionalnom razvoju Republike Hrvatske (Narodne novine, broj 147/14, 123/17 i 118/18) i Odlukom o razvrstavanju jedinica lokalne i područne (regionalne) samouprave prema stupnju razvijenosti (Narodne novine broj 132/17) stekle status potpomognutog područja i s udjelom više od 5% pripadnika nacionalnih manjina u stanovništvu prema Popisu stanovništva iz 2011. godine.

Ministarstvo regionalnoga razvoja i fondova Europske unije, Ministarstvo poljoprivrede i Ministarstvo gospodarstva, poduzetništva i obrta u okviru svojih djelokruga financirat će u 2019. i 2020. godini projekte lokalne infrastrukture, ruralnog razvoja te poticanje poduzetništva i obrta na područjima gdje povijesno žive i pripadnici nacionalnih manjina, a koja su demografski, ekonomski ili socijalno oslabljena i značajno ispod prosjeka nacionalne razvijenosti.

Sredstva za provedbu programa iz ove Odluke u 2019. godini osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu (Narodne novine broj, 113/18) na razdjelima Ministarstva regionalnoga razvoja i fondova Europske unije, Ministarstva poljoprivrede i Ministarstva gospodarstva, poduzetništva i obrta, a sredstva za 2020. godinu osigurana su u okviru limita ukupnih rashoda nadležnih tijela.